Document ID: /roh_data/filtered/fineweb-2-filterrobots_roh.jsonl.gz/17323

Passa dus terzs dessan gugent giu lur vusch online, 29% èn encunter. Surtut ils giuvens ch'èn vegnids dumandads vesan l'introducziun da l’e-voting sco indispensabla. Però er ta las persunas sur 70 è la mesadad per introducir l'e-voting. L’institut Link ha dumandà totalmain 1’523 persunas en tutta Svizra.
Dubis areguard segirezza
Dasper il tenor ch’è per gronda part positiv datti era dubis pervi da la segirezza. Uschia èn 61% da l’avis che votaziuns via internet pon vegnir manipuladas pli simpel che votaziuns per brev. 57% dals dumandads teman schizunt che servetschs secrets da l’exteriur pudessan avair invista en las votaziuns.
Tenor il Centrum per democrazia mussia la retschertga che la populaziun è conscienta dals ristgs da votaziuns ed elecziun. Entant saja la digitalisaziun uschè derasada che l’introducziun da l’e-voting fiss ina consequenza logica.
RR novitads 12:00